Overenie interakcií. Je po doužívaní 1 balenia Imunoglukanu nutná pauza?
Dobry den,dcerka 3r. natupila do skolky a zacali sme uzivat imunoglukan 250ml. Po douzivani flasticky je potrebna pauza,alebo mame kupit dalsiu? A mozeme zaroven s nim uzivat aj probiotika na imunitu? (ProbioMaxik) Dakujem
Dobrý deň,
ďakujeme za Vašu otázku.
Výživový doplnok  Imunoglukan P4H je vhodný pre dlhodobé užívanie. Hlavnou účinnou zložkou je IMG® vo vhodnej kombinácii s vitamínom C. Tekutá forma bola vyvinutá špeciálne pre deti a dospelých uprednostňujúcich tekuté formy prípravkov. Odporúča sa užívať 1ml na 5 kg telesnej hmotnosti 1x denne, a to dlhodobo (minimálne 2-3 mesiace). Zvýšenú dávku (2 ml/5 kg) je vhodné užívať 1x denne 3-7 dní pri zvýšených nárokoch na organizmus.
Medzi prípravkom Imunoglukan P4H  a probiotikami Probiomaxík (kvapky/žuvacie tablety/vrecká) nebola pozorovaná interakcia. Užívanie je bezpečné. Keďže sa však jedná o výživové doplnky, ktoré nepodliehajú klinickému skúšaniu, prípadné interakcie nemuseli byť zachytené.
S pozdravom
PharmDr. Patrícia Čečková